Die beelskone aktrise (55) het grappies gemaak oor haar eksman, Bruce Willis (63), hul huwelik, sy ouerskapvaardighede en hoe hy dit reggekry het om die rol te kry wat sy loopbaan ’n hupstoot gegee het, berig People.
“Ek was getroud met Bruce vir die eerste drie Die Hard-flieks, wat sin maak, want die laaste twee was aaklig.”
“Ons dogters is uiters goed aangepas, as jy in gedagte hou dat twee van hulle die helfte van Bruce Willis is.
“Mense wonder hoekom ons huwelik beëindig is. Ek dink daar het ’n bietjie jaloesie kop uitgesteek. Bruce kon dit nooit verwerk dat ek beter met ’n bleskop as hy gelyk het nie,” het sy gesê in verwysing na haar haarstyl in die fliek G.I. Jane.
Die akteur van Die Hard-faam het aan People gesê hy het ingestem tot die program omdat hy geweet het dit sou pret wees.